**Kultuuriministeeriumi seisukohad Euroopa Liidu programmide rakendamise ja tulemusraamistiku kohta eelarveperioodil 2028-2034**

1. Kultuuriministeerium toetab uut Euroopa Komisjoni ettepanekut luua ELi tasandil ühtne tulemusraamistik, mis seob eelarvekulud strateegiliste eesmärkidega ja loob läbipaistvama ning tulemuspõhisema süsteemi. Oluline on vältida ressursi killustumist, vähendada halduskoormust ning tagada paindlikkus, et fondide kasutamine võimaldaks vajadusel kiiresti kohaneda kriiside ja muutuvate oludega.

Samas tuleb tähelepanu pöörata, et igal sekkumisvaldkonnal on oma kindlalt defineeritud väljund ja tulemusindikaatorid, mille tulemuspõhise rahastamise puhul peab ka kindlalt saavutama (art 14 p 2). Eelnõus on erandjuhtudel lubatud EKga kokkuleppel ka omad väljund- ja tulemusindikaatorid, kuid jääb selgusetuks, mis juhul need lubatud on. Eelnõus toodud näitajate nimekiri võib teatud tegevuste puhul olla piirav. Samuti on oluline rakendamisel vähendada halduskoormust nii struktuurivahendite administratsioonile kui ka toetuse saajatele, et tulemuspõhise rahastamise korral ei muutuks raporteerimine liialt koormavaks ning võimalusel peaks arvestama ka toimimiskeskkonnas toimunud muudatustega, mis võivad väljundite ja tulemuste saavutamist mõjutada.

1. Toome välja, et näitajate süsteemi kujundamisel tuleks arvestada poliitikavaldkondadega, näiteks lõimumine ja kohanemine, kus teatud sekkumiste puhul andmed võivad olla piiratud andmekaitsega või turvalisuse tõttu.
2. Toetame soolise võrdõiguslikkuse ja võrdse kohtlemise põhimõtete rakendamist, kuid lõimumise sh kohanemise valdkonnas on rändest sõltuvalt prognoosimatu osalejate sooline jaotus, mida tuleks arvestada väljundite ja tulemuste seadmisel või hilisemal raporteerimisel.